SITI: An Iconic Exhibition of Dato’ Siti Nurhaliza

**SITI: An Iconic Exhibition of Dato' Siti Nurhaliza** (Bahasa Melayu: **SITI: Pameran Ikonik Dato’ Siti Nurhaliza**) merupakan pameran pengumpulan dana lukisan dan karya seni selama sebulan yang diilhamkan oleh pencapaian yang dibuat oleh penyanyi No.1 negara, Datuk Siti Nurhaliza. Dengan 17 karya seni daripada 15 pelukis Malaysia, satu dari Sepanyol dan satu dari Iran, persembahan ini ialah salah satu peristiwa yang merupakan sebahagian daripada usaha Siti Nurhaliza untuk mengumpul dana untuk yayasan beliau, Yayasan Nurjiwa. Hasil karya seni mempamerkan pelbagai dari lukisan, arca, kaligrafi, seni media baru, seni stensil dan seni media campuran. Pameran ini ialah antara yang pertama seumpamanya di Malaysia di mana subjek utama pameran ini ialah bintang pop. Dilancarkan pada 27 Februari, galeri ini dibuka kepada orang ramai sehingga 26 Mac 2014.

## Latar belakang dan pembangunan

Projek ini merupakan kerjasama antara Galeri Artelier dan Siti Nurhaliza Productions sebagai pengumpulan dana untuk Yayasan Nurjiwa, sebuah yayasan kebajikan yang diasaskan oleh Siti dan suaminya, Datuk Khalid Mohamad Jiwa. Pameran ini merupakan kesinambungan daripada usaha Siti untuk mengumpul dana untuk yayasannya selepas konsertnya, Dato' Siti Nurhaliza Live In KLCC: Where The Heart Is yang diadakan pada 7 dan 8 Februari 2014. Satu lagi objektif pameran itu juga untuk membawa orang ramai lebih dekat dengan seni halus, melalui Siti Nurhaliza, ikon Malaysia.

Projek pameran bermula beberapa bulan sebelum ini, apabila Galeri Artelier mula meninjau untuk artis berpotensi yang mempunyai pendekatan yang berbeza dalam menghasilkan karya seni mereka sendiri. Secara keseluruhan, 17 artis akhirnya dipilih untuk mengambil bahagian dalam pameran seni &mdash; 15 rakyat Malaysia, seorang pelukis Sepanyol dan seorang pelukis Iran. Apabila artis telah dipilih, setiap daripada mereka telah diberi peluang untuk berjumpa dan menemubual Siti sebelum memulakan untuk menghasilkan karya seni mereka sendiri berdasarkan inspirasi mereka terhadap Siti. Berdasarkan medium keutamaan artis, karya seni dipamerkan dalam pelbagai gaya &mdash; lukisan, ukiran, kaligrafi, seni media baru, seni stensil dan seni media campuran.

Semua lukisan yang dipamerkan ialah untuk dijual, antara harga, dari RM 1, 500 hingga RM 75, 000 seunit. Sebanyak 30 peratus daripada jumlah jualan kutipan daripada lukisan yang telah dijual akan disalurkan kepada Yayasan Nurjiwa.

Pameran ini merupakan antara yang pertama seumpamanya di Malaysia, di mana subjek utama pameran adalah bintang pop.

## Hasil karya seni
Antara hasil karya seni terkenal yang dipamerkan ialah:

## Artis
* Adrian Torres, Sepanyol
* Amirfirdaus Tarmizi, Malaysia
* Arikwibowo Amril, Malaysia
* Azizi Latif, Malaysia
* Badruddin Syah Abdul Wahab, Malaysia
* E. M. Nightwatcher, Iran
* Faiz Yunus, Malaysia
* Muhammad Firdaus Mahadi, Malaysia
* Haafiz Shahimi, Malaysia
* Haffendi Anuar, Malaysia
* Khairul Arshad, Malaysia
* Muhammad Syahbandi Samat, Malaysia
* Nazmi Ismail, Malaysia
* Sabihis Md. Pandi, Malaysia
* Scott & Dhameer Abbas, Malaysia
* Shafiq Nordin, Malaysia
* Zizan Rozman, Malaysia

Sumber:

## Sambutan
Antara karya seni yang paling  mendapat perhatian ialah hasil seni yang dicipta oleh Badruddin Shah Abdul Wahab, Firdaus Mahadi dan Khairul Arshad, di mana kesemuanya bernilai RM6,000, RM5,000 dan RM5,500 masing-masing sesaham.

## Lihat juga
* Siti Nurhaliza
* 2014 di Malaysia

## Rujukan

## Pautan luar
* 
* Galeri Gambar Rasmi - Bahagian 1
* Galeri Gambar Rasmi - Bahagian 2